198. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 146 της 28 Μαρτ./6 Απρ.1988 (ΦΕΚ Α΄ 65) (Διόρθ. Σφαλμ. στο ΦΕΚ Α΄ 100/23  Μαΐου 1988) Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από τις Υπηρεσίες του Υπουργείου Γεωργίας. ΄Εχοντας υπόψη: 1)Τις διατάξεις της παρ. 3 του άρθρ. 19 και της παρ. 3 του άρθρ.18 του Νόμ. 1418/1984 «Δημόσια έργα και ρυθμίσεις συναφών θεμάτων» (ΦΕΚ Α΄ 23). 2)Την παρ. 5 του άρθρ. 24 του Νόμ. 1558/1985 «Κυβέρνηση και Κυβερνητικά όργανα»(ΦΕΚ Α΄ 137). 3)Την αριθ. 2389/13.2.1987 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ Β΄ 81). 4)Την αριθ. 738/1987 γνωμοδότηση του Συμβουλίου της Επικρατείας με πρόταση των Υπουργών Προεδρίας της Κυβέρνησης, Γεωργίας, Περιβάλλοντος, Χωροταξίας και Δημοσίων Έργων και του Υφυπουργού Οικονομικών, αποφασίζουμε: (Μετά τη σελ. 50,282) Σελ. 50,283 Τεύχος Ι-82 Σελ. 43 Οργανισμός Υπουργείου Γεωργίας 16.Α.α.194-198 Αρμόδια ΄Οργανα Άρθρ.1.-Αρμόδιοι για τη λήψη αποφάσεων κατά τις διατάξεις του Νόμ. 1418/1984 «Δημόσια έργα και ρυθμίσεις συναφών θεμάτων» και των Π.Δ/των τα οποία εκδίδονται σε εκτέλεσή του, για τα έργα που εκτελούνται από τις υπηρεσίες του Υπουργείου Γεωργίας είναι ο Υπουργός Γεωργίας, οι Διευθύνσεις Τεχνικών Υπηρεσιών του Υπουργείου Γεωργίας, οι Διευθύνσεις Τεχνικών Υπηρεσιών της Νομαρχίας ή τα εξουσιοδοτημένα όργανα σύμφωνα με τις οργανωτικές διατάξεις και όπως ειδικότερα ορίζεται στα επόμενα άρθρα. Διευθύνουσα Υπηρεσία–Προϊσταμένη Αρχή Άρθρ.2.-1.Τα αρμόδια όργανα στα οποία αναφέρεται το προηγούμενο άρθρο είναι ειδικότερα: Ι)«Διευθύνουσα Υπηρεσία» ή «Επιβλέπουσα Υπηρεσία» για τα εγγειοβελτιωτικά, οικοδομικά, ηλεκτρομηχανολογικά έργα καθώς και τα έργα αγροτικής οδοποιΐας και αλιείας είναι το Τμήμα ή Γραφείο Τεχνικών Μελετών, Κατασκευών και Μηχανολογίας της οικείας Νομαρχιακής Μονάδας Εγγείων Βελτιώσεων εφόσον είναι στελεχωμένο με 2 τουλάχιστον υπαλλήλους των κλάδων ΠΕ6 Πολιτικών Μηχανικών ή ΠΕ8 Τοπογράφων Μηχανικών Αγρονόμων και προκειμένου για έργα ηλεκτρομηχανολογικά (αμιγή ηλεκτρομηχανολογικά ή μικτά με προϋπολογισμό ηλεκτρομηχανολογικών εργασιών μεγαλύτερα του 50% του συνολικού) με ένα (1) τουλάχιστον υπάλληλο του κλάδου ΠΕ7 Μηχανολόγων–Ηλεκτρολόγων Μηχανικών. Στις περιπτώσεις που δεν πληρούνται οι ανωτέρω προϋποθέσεις «Διευθύνουσα Υπηρεσία» είναι το Τμήμα Κατασκευών ή Μελετών–Κατασκευών της οικείας Περιφερειακής Διεύθυνσης Εγγείων Βελτιώσεων και προκειμένου για ηλεκτρομηχανολογικά έργα (αμιγή ή μικτά με προϋπολογισμό ηλεκτρομηχανολογικών εργασιών μεγαλύτερο του 50% του συνολικού), το Τμήμα Μηχανολογικό της αυτής Περιφερειακής Διεύθυνσης Εγγείων Βελτιώσεων. ΙΙ) «Διευθύνουσα Υπηρεσία» ή «Επιβλέπουσα Υπηρεσία» για τα δασοτεχνικά έργα είναι: α)για έργα εθνικού επιπέδου το Τμήμα της καθ’ ύλη αρμόδιας Κεντρικής Υπηρεσίας του Υπουργείου Γεωργίας. β)για έργα διανομαρχιακού επιπέδου το Δασαρχείο ή το αρμόδιο για την εκτέλεση των έργων Τμήμα ή Γραφείο της Διεύθυνσης Δασών του Νομού που θα ορίζεται σε κάθε συγκεκριμένη περίπτωση με απόφαση του Υπουργού Γεωργίας ανάλογα με την τεχνική στελέχωσή του. Σελ. 50,284 Τεύχος Ι-82 Σελ. 44 γ)για έργα νομαρχιακού επιπέδου το Δασαρχείο στην περιφέρεια του οποίου εκτελείται το έργο. Στις περιπτώσεις που δεν υπάρχει στο Νομό Δασαρχείο το αρμόδιο για την εκτέλεση των έργων Τμήμα ή Γραφείο της οικείας Διεύθυνσης Δασών. δ)για έργα αρμοδιότητας Ειδικών Υπηρεσιών (όπως ενδεικτικά είναι των Διευθύνσεων Αναδασώσεων Νομών Αττικής, Θεσσαλονίκης, Ροδόπης κ.λ.π.) το αρμόδιο για την εκτέλεση των έργων Τμήμα ή Γραφείο των υπηρεσιών αυτών. ΙΙΙ)«Προϊσταμένη Αρχή» ή «Εποπτεύουσα Αρχή» για τα έργα της παρ. Ι περίπτ. (Ι) του άρθρου αυτού είναι: α)για έργα εθνικού επιπέδου η Διεύθυνση Κατασκευών της Κεντρικής Υπηρεσίας του Υπουργείου Γεωργίας και προκειμένου για ηλεκτρομηχανολογικά έργα (αμιγή ή μικτά με προϋπολογισμό ηλεκτρομηχανολογικών εργασιών μεγαλύτερα του 50% του συνολικού) «η Διεύθυνση Μηχανολογίας της Κεντρικής Υπηρεσίας του Υπουργείου αυτού. β)για έργα νομαρχιακού επιπέδου η Διεύθυνση ή το Τμήμα Εγγείων Βελτιώσεων της οικείας Νομαρχίας, εφόσον ο Προϊστάμενος αυτής είναι Πολιτικός Μηχανικός ή Τοπογράφος Μηχανικός Αγρονόμος ή Γεωπόνος που έχει και δίπλωμα Πολιτικού ή Αγρονόμου Μηχανικού και σε περίπτωση που δεν υπάρχει τέτοια δυνατότητα η Τεχνική Υπηρεσία που ορίζεται με απόφαση του οικείου Νομάρχη. 16.Α.α.198 Οργανισμός Υπουργείου Γεωργίας IV)«Προϊσταμένη Αρχή» ή «Εποπτεύουσα Αρχή» για τα δασοτεχνικά έργα είναι:α)για έργα εθνικού επιπέδου η αρμόδια καθ’ ύλη Διεύθυνση της Κεντρικής Υπηρεσίας του Υπουργείου Γεωργίας. β)για έργα διανομαρχιακού επιπέδου η αρμόδια Διεύθυνση Δασών στην οποία ανήκει η Διευθύνουσα Υπηρεσία. γ)για έργα νομαρχιακού επιπέδου η οικεία Διεύθυνση Δασών της ίδιας Νομαρχίας. δ)για έργα της παρ. 1 περίπτ. ΙΙ(δ) του άρθρου αυτού η αρμόδια Ειδική Υπηρεσία. 2.Σε όλες τις περιπτώσεις της προηγούμενης παρ. (I) επιφυλάσσονται οι ισχύουσες διατάξεις για τη διοικητική αποκέντρωση. 3.Επιβλέποντες για δασοτεχνικά έργα ή τμήματα αυτών ορίζονται δασολόγοι, τεχνολόγοι δασοπονίας και τεχνικοί υπάλληλοι της Διευθύνουσας Υπηρεσίας. Σε περίπτωση που δεν υπηρετούν στην Διευθύνουσα Υπηρεσία Τεχνικοί υπάλληλοι αντιστοίχου ειδικότητας, επιβλέποντες ορίζονται από το Νομάρχη τεχνικοί υπάλληλοι άλλων Δημοσίων Υπηρεσιών. Τεχνικό Συμβούλιο Άρθρ.3.-1.Τεχνικό Συμβούλιο για τα έργα της παρ. 1 περίπτ. Ι του άρθρ. 2 του παρόντος είναι: α)για τα έργα εθνικού επιπέδου το Κεντρικό Γνωμοδοτικό Συμβούλιο Εγγειοβελτιωτικών Έργων του Υπουργείου Γεωργίας. β)για τα έργα νομαρχιακού επιπέδου το Νομαρχιακό Συμβούλιο Δημοσίων Έργων της οικείας Νομαρχίας. 2.Τεχνικό Συμβούλιο για δασοτεχνικά έργα είναι: α)για έργα εθνικού επιπέδου το Τεχνικό Συμβούλιο Δασών της Κεντρικής Υπηρεσίας. β)για τα έργα διανομαρχιακού ή νομαρχιακού επιπέδου το Νομαρχιακό Συμβούλιο Δημοσίων Έργων της οικείας Νομαρχίας. 3.Στις περιπτώσεις που συζητούνται στο Νομαρχιακό Συμβούλιο Δημοσίων Έργων θέματα αρμοδιότητας των Νομαρχιακών Υπηρεσιών του Υπουργείου Γεωργίας, ύστερα από παραπομπή του θέματος με βάση τις εκάστοτε κείμενες διατάξεις, μετέχει σ’ αυτό με ψήφο, ως έκτακτο μέλος, και ο Προϊστάμενος της Νομαρχιακής Μονάδας Εγγείων Βελτιώσεων (Διεύθυνσης ή Τμήματος) ή ο Προϊστάμενος της Διεύθυνσης Δασών της οικείας Νομαρχίας ανάλογα με το συζητούμενο θέμα. Εισηγητής του θέματος χωρίς ψήφο είναι ο Προϊστάμενος του καθ’ ύλη αρμόδιου Τμήματος ή Γραφείου αντίστοιχα της Νομαρχιακής Υπηρεσιακής Μονάδας Εγγείων Βελτιώσεων ή της Διεύθυνσης Δασών της οικείας Νομαρχίας. Διεθνείς Διαγωνισμοί Άρθρ.4.-Η διακήρυξη και διεξαγωγή διεθνών διαγωνισμών για έργα που αφορά το παρόν δ/γμα, εγκρίνονται από τον Υπουργό Γεωργίας. Παρεκκλίσεις-Πρότυπα συμβατικά τεύχη Άρθρ.5.-1.Όπου επιτρέπονται παρεκκλίσεις από τις κείμενες διατάξεις για τη μελέτη και κατασκευή έργων που εκτελούνται από τις υπηρεσίες του Υπουργείου Γεωργίας, εγκρίνονται από τον Υπουργό Γεωργίας επιφυλασσομένων των διατάξεων περί αποκέντρωσης ύστερα από γνώμη του αρμόδιου Τεχνικού Συμβουλίου. 2.Πρότυπα συμβατικά τεύχη που δεν καλύπτονται από αντίστοιχα της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων εγκρίνονται με κοινή απόφαση των Υπουργών Περιβάλλοντος, Χωροταξίας και Δημοσίων Έργων και Γεωργίας, ύστερα από γνώμη του Κεντρικού Γνωμοδοτικού Συμβουλίου Εγγειοβελτιωτικών έργων και προκειμένου για τα δασοτεχνικά έργα ύστερα από γνώμη του Τεχνικού Συμβουλίου Δασών της Κεντρικής Υπηρεσίας. Αιτήσεις θεραπείας Άρθρ.6.-1.Στις αιτήσεις θεραπείας του αναδόχου που ασκούνται σύμφωνα με τις διατάξεις του άρθρ. 12 του Νόμ. 1418/1984 αποφασίζει ο Υπουργός Γεωργίας ύστερα από γνώμη του Κεντρικού Γνωμοδοτικού Συμβουλίου Εγγειοβελτιωτικών Έργων και προκειμένου για δασοτεχνικά έργα του Τεχνικού Συμβουλίου Δασών της Κεντρικής Υπηρεσίας. 2.Οι αιτήσεις θεραπείας απευθύνονται στον Υπουργό Γεωργίας χωρίς να απαιτείται κοινοποίηση στον Υπουργό Περιβάλλοντος, Χωροταξίας και Δημοσίων Έργων. Οι αιτήσεις αυτές κοινοποιούνται και στην υπηρεσία που έχει εκδώσει την προσβαλλομένη πράξη. Αν η αίτηση υποβάλλεται για παράλειψη έκδοσης της πράξης η κοινοποίηση γίνεται προς τη Διευθύνουσα Υπηρεσία. Τελικές Διατάξεις Άρθρ.7.-1.Στα έργα που εκτελούνται από τις Υπηρεσίες του Υπουργείου Γεωργίας των οποίων οι συμβάσεις διέπονται από προγενέστερες διατάξεις του Νόμ. 1418/1984 αποφασίζουν ή γνωμοδοτούν σύμφωνα με τις προγενέστερες αυτές διατάξεις, τα όργανα που προσδιορίζονται με το παρόν δ/γμα. 2.Τα θέματα που δεν ρυθμίζονται ειδικά με τις διατάξεις του παρόντος διέπονται από το Νόμ. 1418/1984 και τα Π.Δ/τα και τις κανονιστικές αποφάσεις που εκδίδονται κατ’ εξουσιοδότησή του. 3.Η κατασκευή των δασοτεχνικών έργων αναλαμβάνεται και από εξειδικευμένες επιχειρήσεις, εγεγγραμμμένες στο Μητρώο Εργοληπτικών Επιχειρήσεων (ΜΕΕΠ) για έργα πρασίνου, οι οποίες είναι στελεχωμένες με δασολόγους ή τεχνολόγους δασοπονίας που είναι εγεγγραμένοι στο ΜΕΚ. Έναρξη Ισχύος Άρθρ.8.-Η ισχύς του δ/τος αυτού αρχίζει από τη δημοσίευσή του στην Εφημερίδα της Κυβερνήσεως. (Μετά τη σελ. 50,284) Σελ. 50,285 Τεύχος Ι-82 Σελ.45 Οργανισμός Υπουργείου Γεωργίας 16.Α.α.198